[[Fil:Codex Vaticanus B, 2Thess. 3,11-18, Hebr. 1,1-2,2.jpg|thumb|{{bib|2 Thes|2thes|3|11-18}} og {{bib|Hebr|hebr|1-2|2}} i [[Codex Vaticanus]] i Rom.]]
NT er repræsenteret med over 5.000 tekstfund på græsk fra [[antikken]], og over 8.000 på andre sprog. Den bibelske tekst er dermed bedre bevaret end Homer. Det er svært at datere det tidligste tekstvidner til NT, men der er bred enighed om, at den såkaldte [[Rylands Papyrus (P52)|John Rylands-papyrus]] eller P<sup>52</sup>, der indeholder et stykke af Johannesevangeliet, kan dateres til ca. 125 e.Kr.. Det gør den til det tidligste alment anerkendte tekstvidnesbyrd om Det Nye Testamente. Kan P<sup>52</sup> dateres til denne tid, da må selve Johannesevangeliet nødvendigvis være affattet før, og Johannesevangeliet regnes almindeligvis for det seneste af de fire evangelier. Markus-, Matthæus- og Lukasevangelierne dateres normalt til 60-90 e.Kr. Johannesevangeliet til 90-100, mens [[Paulus (Bibelen)|Paulus]]' breve normalt dateres til tiden omkring år 50. Resten af brevene dateres normalt til mellem 60 og 100, og nogen daterer de sidste skrifter helt indtil 135 e.Kr.
Litteratur Religion